《过黄塘庵礼六祖访了上人》
明代·郑绍武

黄塘烟景似曹溪，为扣禅关屐拂堤。香散上方云外馥，偈开尘界梦中迷。

心閒那觉风幡动，棹影翻惊鸟雀栖。便欲早寻莲社约，他时应不复眉低。

作者简介：郑绍武，字子纬。归善人。明神宗万历二十八年（一六〇〇）举人，为晋江安溪县令，调粤西临桂令。后谢病归，归筑猗园。年八十三卒。有《清溪撮要》、《猗园续录》等书。清雍正《归善县志》卷一七有传。